P6_TA(2006)0294
A pénzügyi szolgáltatási ágazat konszolidációja
Az Európai Parlament állásfoglalása a pénzügyi szolgáltatási ágazat további konszolidációjáról
(2006/2081(INI))
Az Európai Parlament,
–tekintettel az EU pénzügyi ágazatának határokon átnyúló konszolidációjáról szóló, 2005. október 26-i
bizottsági munkadokumentumra (SEC(2005)1398),
–tekintettel az „EU-n belüli befektetések a pénzügyi szolgáltatási ágazatban” című 2005. október 21-i
bizottsági közleményre (1),
–tekintettel „A pénzügyi piacok keretrendszerének megvalósítása: cselekvési terv” című 1999. május 11-i
bizottsági közleményre (pénzügyi szolgáltatásokra vonatkozó cselekvési terv) (COM(1999)0232),
–tekintettel a pénzügyi szolgáltatásokra vonatkozó 2005-2010 közötti politikáról szóló,
2005. december 1-jei bizottsági fehér könyvre (COM(2005)0629),
–tekintettel a pénzügyi konglomerátumhoz tartozó hitelintézetek, biztosítóintézetek és befektetési vállalko-
zások kiegészítő felügyeletéről szóló, 2002. december 16-i 2002/87/EK európai parlamenti és tanácsi
irányelvre (2),
–tekintettel a pénzügyi szolgáltatásokkal foglalkozó bizottságok új szervezeti felépítésének létrehozásáról
szóló, 2005. március 9-i 2005/1/EK európai parlamenti és tanácsi irányelvre (3),
–tekintettel az európai részvénytársaság (SE) statútumáról szóló, 2001. október 8-i 2157/2001/EK tanácsi
rendeletre (4),
–tekintettel a hitelintézetek tevékenységének megkezdéséről és folytatásáról szóló, 2006. június 14-i
2006/48/EK európai parlamenti és tanácsi irányelvre (átdolgozás) (5), és a befektetési vállalkozások és hitel-
intézetek tőkemegfeleléséről szóló, 2006. június 14-i 2006/49/EK európai parlamenti és tanácsi irányelvre
(átdolgozás) (6),
–tekintettel az európai uniós pénzügyi piacok integrációjának jelenlegi helyzetéről szóló, 2005. április 28-i
állásfoglalására (7),
–tekintettel 2002. november 21-i állásfoglalására a prudenciális felügyelet szabályairól az Európai
Unióban (8),
–tekintettel eljárási szabályzata 45. cikkére,
–tekintettel a Gazdasági és Monetáris Bizottság jelentésére (A6-0170/2006),
A. mivel az EU gazdasága globális és hazai szinten is különböző kihívásokkal néz szembe, mint például az
erős verseny, a lassú gazdasági növekedés, az elöregedő népesség és a nyugdíjterhek növekedése,
B. mivel a pénzpiacok stabilitására és biztonságára irányuló céljának egyenlőnek kell lennie azzal a törek-
véssel, hogy csökkentsék a határokon átnyúló tevékenységek akadályait a pénzügyi tevékenységekvonatkozásában,
C. mivel az erős, stabil és hatékony pénzpiacok és pénzintézetek létfontosságúak az EU különböző gazda-
sági szereplői finanszírozási szükségleteinek kielégítése, valamint a növekedés és a foglalkoztatás növeléseszempontjából,2006.12.13. C 303 E/110 Az Európai Unió Hivatalos Lapja
2006. július 4., keddHU
(1) HL C 293., 2005.11.25., 2. o.
(2) HL L 35., 2003.2.11., 1. o.
(3) HL L 79., 2005.3.24., 9. o.
(4) HL L 294., 2001.11.10., 1. o.
(5) A Hivatalos Lapban még nem tették közzé.
(6) A Hivatalos Lapban még nem tették közzé.
(7) HL C 45. E, 2006.2.23., 140. o.
(8) HL C 25. E, 2004.1.29., 394. o.
D. mivel egy stabil és versenyképes pénzügyi szolgáltatási ágazat élvezi a fogyasztók bizalmát, amennyiben
az magas szintű fogyasztóvédelmen alapul,
E. mivel a konszolidáció megteremti a méret- és a választékgazdaságosság, a szinergiák és a költséghaté-
konyság lehetőségét, és ha ez a piac további integrációjával párosul, a piacok likviditásának és teljesítmé-nyének előmozdítása révén ösztönözheti a növekedést,
F. mivel az uniós és a nemzeti politikai döntéshozók szerepe az, hogy a növekedést serkentő, az EU gazda-
ságának versenyképességét javító, egyenlő versenyfeltételeket biztosító, a piaci hatékonyságot, integritást,
átláthatóságot és a pénzügyi rendszer stabilitását óvó, a betéteseket, befektetőket és biztosítottakat védő
szabályozási és felügyeleti keretet hozzanak létre,
G. mivel a politika fő célja a fogyasztói igények és a minőségi termékek választékában megjelenő sokszí-
nűség kell, hogy legyen ebben az ágazatban,
H. mivel kellő figyelmet kell fordítani az egyesülésekben és felvásárlásokban (M & A) részt vevő pénzintéze-
tekben fontos érdekelt félként megjelenő munkavállalók véleményére és jólétére,
I. mivel meg kellene oldani az indokolatlan nemzeti gyakorlatok és protekcionista, illetve diszkriminatív
intézkedések kérdését, ezek ugyanis a piac széttöredezéséhez vezetnek, és megfosztják a fogyasztókat akonszolidáció előnyeitől.
Általános kilátások
1. úgy véli, hogy a pénzpiaci konszolidáció az uniós és globális szinten fokozódó versenyre adott válasz-
reakcióként kialakult fontos –noha nem kizárólagos –piaci trend;
2. úgy véli, hogy a pénzpiacok konszolidációjának nem egy adott számú pénzintézet létrehozása a célja,
hanem arányosnak kell lennie a pénzpiaci versennyel;
3. megjegyzi, hogy a pénzintézetek esetében továbbra is az egyesülés és felvásárlás a leggyakrabban alkal-
mazott növekedési stratégia; továbbá megjegyzi, hogy egy modern gazdaságban a konszolidációs hatásokkülönböző módon érhetőek el, például intézmények közötti kereskedelmi szövetségeken keresztül, a háttér-
tevékenységek kiszervezésével vagy visszaszervezésével, a háttértevékenységekben való együttműködéssel ésversenytársakkal közös infrastruktúrák (például a fizetési, kiegyenlítési és elszámolási rendszerek)
létrehozásával;
4. üdvözli azokat a pozitív hatásokat, amelyeket az euró és a pénzügyi szolgáltatásokra vonatkozó cselek-
vési terv gyakorolt a bankközi pénzpiacok integrációjára, a piacok átláthatóságára és likviditására, valamintaz EU pénzügyi szabályozási keretrendszerének modernizálására és kiteljesítésére, még akkor is, ha a pénz-ügyi piacok integrációja szempontjából mindezidáig nem érzékelhető a közös valuta valamennyi
következménye;
5. megjegyzi, hogy az egyesülési és felvásárlási valamint átszervezési tevékenységet, amely valószínűleg
kedvező hatást gyakorol a versenyképességre, gyakran kíséri a munkahelyek elvesztésétől való félelem érzete,
ami időnként –különösen egyes régiókban –be is következik;
6. tudomásul veszi az új tagállamokban az elmúlt 10 évben a határokon átnyúló egyesüléseken és felvásár-
lásokon keresztül bekövetkezett erőteljes konszolidációt; e tekintetben emlékeztet arra is, hogy a kis gazda-ságok számára fontos a megbízható és stabil pénzügyi rendszer;
7. emlékeztet arra, hogy a konszolidáció nem önmagáért való politikai cél, hanem a növekedés serkentése,
az innováció ösztönzése, a verseny biztosítása, a finanszírozáshoz való hozzáférés javítása, a szinergiák és
költséghatékony megoldások pénzintézetek általi kihasználásának lehetővé tétele, valamint megfelelő
fogyasztóvédelem biztosítása mellett az ügyfeleknek kínált nagyobb választék és jobb minőség által egyér-telmű előnyöket kell nyújtania a gazdaság számára;
8. kéri, hogy szenteljenek figyelmet a pénzügyi ágazatban a tulajdonjog és a tevékenységek átszervezésével,
és különösen a tevékenységek kiszervezésével történő konszolidáció foglalkoztatásra gyakorolt hatásainak;
sürgeti az ágazatot, hogy vállaljon teljes szociális felelősséget és hozzon a pénzintézetek személyzetének
képzésére és képesítésére irányuló kísérő intézkedéseket, hogy az összhangba kerüljön a lisszaboni stratégi-
ának a tudásintenzív gazdaság kialakítására vonatkozó célkitűzéseivel;2006.12.13. C 303 E/111 Az Európai Unió Hivatalos Lapja
2006. július 4., keddHU
9. úgy véli, hogy meg kell őrizni a pénzintézetek sokféleségét, amely jobban tükrözi a vállalatok, a KKV-k
és a fogyasztók eltérő finanszírozási szükségleteit, és hogy ezért az EK-jogszabályoknak egyetlen típusú üzleti
modellt vagy vállalati szerveződést, illetve egyetlen típusú terméket sem kell előnyben részesíteniük a többirovására;
10. úgy véli, hogy az EU pénzügyi szolgáltatási szerkezetének biztosítania kellene a különböző struktúrák
és méretek együttes létezését, hogy hatékony és versenyképes szereplők legyenek jelen mind nemzetköziszinten, mind pedig a fogyasztóhoz közeli hálózatokban;
11. úgy véli, hogy biztosítani kell a pénzügyi termékek sokféleségét, mivel az felel meg a fogyasztók
különböző és változó igényeinek.
A határokon átnyúló konszolidáció akadályai
12. megjegyzi, hogy különböző akadályok miatt a pénzügyi ágazatban –és különösen a bankszektorban –
a határokon átnyúló konszolidáció szintje gyakran elmarad a belföldi konszolidáció szintjétől az EU-ban;tudomásul veszi a Bizottság felmérésében megnevezett akadályokat;
13. rámutat arra, hogy a konszolidációból származó gazdasági szinergiáknak és költséghatékonyságnak
elérhetőnek kell lenniük a belső piacon, és nem szabad azokat indokolatlan akadályokkal, például adózási
akadályokkal, különböző felügyeleti rendszerekkel gátolni; támogatja a Bizottság ezen akadályok megszünte-
tésére irányuló szándékát; tudomásul veszi azokat a nehézségeket, amelyekkel a pénzintézetek szembesülnek,amikor ugyanazon vagy egyenértékű termékek több országban történő eladása során meg akarják valósítani
a költséghatékonyságot, a méretgazdaságosságot és a választékgazdaságosságot, és felhívja a Bizottságot,hogy vizsgálja tovább ezeket a nehézségeket;
14. rámutat arra, hogy a piaci résztvevőknek figyelembe kell venniük társadalmi felelősségüket az egyesü-
lési és felvásárlási valamint átszervezési tevékenységek során; továbbá rámutat arra, hogy a globalizáció folya-matán belül az Európai Unió polgárainak bizalmát csak egyféleképpen lehet megnyerni, a szociális piacgaz-daság megerősítésével, több és jobb munkahellyel;
15. elismeri a nemzeti felügyeletek fontos szerepét a prudenciális felügyelet végrehajtásában és a nemzeti
pénzpiacok és pénzintézetek megbízhatóságának megóvásában;
16. rámutat arra, hogy az egymástól eltérő nemzeti felügyeleti gyakorlatok és normák csökkenthetik a piac
hatékonyságát, növelhetik a több országban működő pénzintézetek működési költségeit, így mérsékelhetik
az egységes pénzpiac jótékony hatását, és végső soron széttöredezetté is tehetik azt;
17. aggodalmát fejezi ki amiatt, hogy a stratégiájuk uniós szintű kialakítására törekvő pénzintézetek
gyakran szembesülnek költséges és időigényes szabályozási és felügyeleti gyakorlattal és országonként külön-böző beszámolási kötelezettségekkel;
18. meggyőződése, hogy a felügyeleti gyakorlatok és normák további konvergenciája mérsékelheti az
egymástól eltérő felügyeleti gyakorlatok negatív hatásait és javíthatja a piaci hatékonyságot; üdvözli az
európai bankfelügyelők bizottsága által elért haladást, és bátorítja annak további munkáját;
19. üdvözli a hármas szintű bizottságok –az európai bankfelügyelők bizottsága (CEBS), az európai érték-
papírpiaci szabályozók bizottsága (CESR) és a biztosítás és a foglalkoztatói nyugdíjak európai felügyelőinekbizottsága (CEIOPS) –által elért haladást, mivel sikerült a felügyelet nagyobb konvergenciáját megvalósíta-
niuk, és bátorítja további munkájukat;
20. megjegyzi, hogy a bankközi piacok integrációja szinte befejeződött, különösen a pénzpiaci integráció
igen előrehaladott, és hogy a kamatemelések és -csökkentések bejelentése gyorsan és jól tükröződik a piaci
árakban;
21. sajnálatát fejezi ki amiatt, hogy számos adózási akadály, különösen a csoportos adóalanyok közötti
HÉA-kötelezettség, illetve a pénzügyi szolgáltatások HÉA-kezelése vonatkozásában tapasztalható semlegesség
és jogbiztonság hiánya csorbítja és gyakran megakadályozza a szinergiákat és a költséghatékonyságot, és
felhívja a Bizottságot, hogy tegyen javaslatokat ezen akadályok leküzdésére;2006.12.13. C 303 E/112 Az Európai Unió Hivatalos Lapja
2006. július 4., keddHU
22. megjegyzi, hogy jelenleg a vállalatközi költségek mellett jelentkez őjelentős vissza nem igényelhető
HÉA-költségek nagy mértékben korlátozzák a határokon átnyúló konszolidációból származó lehetséges
megtakarítást;
23. megjegyzi, hogy bizonyos tagállamokban az osztalékok jelenlegi adójogi kezelése inkább a belföldi
kifizetésnek kedvez, mint az uniós osztalékoknak;
24. úgy véli, hogy a kiskereskedelmi pénzügyi szolgáltatások piacának további integrálása jobb minőségű
termékek szélesebb választékát hozná a fogyasztók számára, és lehetővé tenné a vállalatok számára, hogytermékeiket az EU kiskereskedelmi pénzügyi piacain meglévő verseny akadályozása nélkül a határokon túl is
értékesítsék; felhívja a Bizottságot, hogy terjesszen elő világos és tömör stratégiát a kiskereskedelmi pénzügyi
piacok integrálására;
25. sürgeti a Bizottságot és a pénzügyi szolgáltató ágazatot, hogy folytasson további megbeszéléseket a
pénzügyi szolgáltatásokra vonatkozó, a mobil uniós polgárok más tagállamokban való tevékenységeihezesetlegesen szükséges „26. rendszer” előnyeiről és hátrányairól, hogy ezek a polgárok számukra ismerős szol-
gáltatókat választhassanak, és csak egyszerű, szokásos szabályok alapján kelljen velük kapcsolatba kerülniük;
sürgeti a Bizottságot, hogy határozza meg a jogalapot, magas szinten biztosítsa a fogyasztóvédelmet és hatá-
rozza meg a harmonizáció szükséges összetevőit és a megfelelő felügyeleti rendszert;
26. úgy véli, hogy érték az európai gazdaság számára az európai bankpiac pluralista struktúrája, és ezt
nem kellene megkérdőjelezni.
Szabályozási és felügyeleti rendszerPiaci szerkezet
27. megjegyzi, hogy a piaci koncentráció szintje egyes tagállamokban aggodalomra ad okot a piaci szerke-
zettel, az európai bankok és más pénzintézetek magatartásával és viselkedésével kapcsolatban;
28. kéri, hogy a Bizottság és a nemzeti versenyhivatalok az EK-Szerződésnek és az Európai Közösségek
Bírósága joggyakorlatának megfelelően lelkiismeretesen vizsgálják a pénzpiacok és a pénzintézetekkoncentrációját;
29. felhívja a Bizottságot, hogy biztosítsa a vonatkozó jogszabályok tagállamok általi következetes
végrehajtását;
30. kéri a Bizottságot, hogy vizsgálja meg, milyen következményekkel jár a fő regionális pénzügyi közpon-
tokban zajló konszolidáció a kis régiók és a KKV-k finanszírozására.
Felügyelet
31. üdvözli a prudenciális felügyeletre vonatkozó, nemrégiben elfogadott uniós intézkedéseket, különösen
a tőkekövetelményekr ől szóló irányelvet, amely előmozdítja a származási országbeli ellenőrzés elvét, és jelen-
tősen megváltoztatja a jelenlegi felügyeleti keretrendszert; amely új intézkedéseket tartalmaz az illetékesnemzeti hatóságok közötti együttműködés és a felügyeleti közzétételi követelmények vonatkozásában,
továbbá szélesebb jogkört biztosít az összevont felügyeleteknek a kockázatértékelési modellek validálása
tekintetében; meggyőződése, hogy a jelenlegi szabályozásban ezt a lépést a jogkörök és felelősségek anyaor-szágbeli és fogadó országbeli felügyeletei közötti egyértelmű és kiegyensúlyozott megosztásának kell
kiegészítenie;
32. megjegyzi, hogy az európai részvénytársaság (SE) modelljét elfogadni kész nagyobb uniós pénzügyi
csoportok vállalati struktúrájának átalakulása jelentős következményekkel jár az érintett felügyeletekre nézve;
felhívja a Bizottságot, hogy kövesse figyelemmel a helyzetet és vizsgálja meg, hogy az SE-modell hatássalvan-e a prudenciális stabilitásra és a válságkezelési struktúrákra;
33. felhívja a Bizottságot, hogy javaslataiban vegye figyelembe azokat a nehézségeket, amelyekkel egyes
nemzeti jogalkotók szembesülnek a külföldi tőke nagyarányú jelenléte által jellemzett piacokon való
fellépésnél;2006.12.13. C 303 E/113 Az Európai Unió Hivatalos Lapja
2006. július 4., keddHU
34. megjegyzi, hogy a nagy mértékben integrált pénzpiacokon a nemzeti joghatóságokon túllépő válsá-
gokat a nemzeti hatóságok nem képesek egyedül megoldani; e tekintetben úgy véli, hogy a nemzeti felügye-
letek, a felügyeleti szabályozások és a jogilag nem kötelező érvényű megállapodások jelenlegi hálózata talán
nem elegendő a piaci kudarcok vagy a határokon átnyúló fontos pénzügyi csoportok által okozott nagyobb
válságok leküzdésére; úgy véli, hogy a felügyeleti hatóságok közötti együttműködés és kölcsönös bizalomválsághelyzetben elengedhetetlen, és sürgeti a Bizottságot és a felelős nemzeti hatóságokat, hogy fejlesszenek
ki közösen megfelelő javaslatokat a hatékony válságkezelésre a Parlament további megfontolására;
35. úgy ítéli meg, hogy az Európai Unió tekintélye erősebb lesz a –különösen a banki felügyeletet befolyá-
soló –nemzetközi tárgyalásokon belső működése világosabbá tételével;
36. megjegyzi, hogy a végső hitelező kérdését az európai pénzügyi felügyeletekről folytatandó további
vitákkal párhuzamosan kell megoldani; e tekintetben hangsúlyozza, hogy egyértelműen meg kell határozni afelelősségeket;
37. megjegyzi, hogy a jelenlegi felügyeleti rendszer többszörös beszámolási kötelezettséget ró a bankokra,
ennélfogva minden felügyeleti intézmény jelentős feladata a normák konvergálása;
38. úgy véli, hogy ideje volna, hogy az EU intézményei, különösen a Parlament az EU pénzpiacainak felü-
gyeleti rendszeréről szóló eszmecserét kezdeményezzen; ezért kéri egy olyan szakértői bizottság felállítását
2006 végéig, amely tanulmányozná és a felállítását követő hat hónap elteltével jelentést készítene arról,
milyen következményekkel jár a piacok és a pénzintézetek konszolidációja a prudenciális felügyeletre, apénzügyi stabilitásra és a válságkezelésre nézve; e tekintetben felkéri a bizottságot, hogy javasoljon a több-szöri beszámolási kötelezettség egyszerűsítésére és a jelenlegi struktúrák javítására vonatkozó konkrét megol-dásokat, és végső soron mérlegelje az európai pénzügyi felügyeletek igényeit és struktúráit;
*
* *
39. utasítja elnökét, hogy továbbítsa ezen állásfoglalást a Tanácsnak és a Bizottságnak.
P6_TA(2006)0295
A társasági jog terén az utóbbi időben tapasztalható fejlemények és a jövőbeli
kilátások
Az Európai Parlament állásfoglalása a társasági joggal kapcsolatos új fejleményekről és kilátásokról
(2006/2051(INI))
Az Európai Parlament,
–tekintettel a Bizottságnak a Tanácshoz és az Európai Parlamenthez intézett, „A társasági jog modernizá-
ciója és a vállalatirányítás fejlesztése az Európai Unióban –terv az előrelépéshez” című, 2003. május 21-i
közleményére (COM(2003)0284),
–tekintettel a Bizottságnak a tavaszi Európai Tanácshoz intézett „Közös munkával a növekedésért és a
munkahelyekért –a lisszaboni stratégia új kezdete” című közleményére (COM(2005)0024),
–tekintettel a Bizottságnak a Tanácshoz és az Európai Parlamenthez intézett „Közös cselekvések a növekedé-
sért és a foglalkoztatásért: a Közösség lisszaboni programja” című közleményére (COM(2005)0330),
–tekintettel a Bizottságnak a Tanácshoz és az Európai Parlamenthez intézett „Az elbírálás alatt álló jogalko-
tási javaslatok átvizsgálásának eredménye” című közleményére (COM(2005)0462),2006.12.13. C 303 E/114 Az Európai Unió Hivatalos Lapja
2006. július 4., keddHU